JohanHeinsen/ENO huggingface dataset:
Odense Adresse-Contoirs Efterretninger, 1795-05-25
Fra Schweiz, den 14 Maj. En Reisende, der nylig er kommet fra Paris, siger iblandt andet og Frankerigs nærværende Kaar, at man ved et nyt Feldttogs Aabning ikke just har forsikret sig om en lykkelig Fremgang dermed, da alle Magaziner ere tomme, Soldaterne faae kuns hver eet Pd. Brød om Dagen, og undertiden i 24 Timer slet intet. Salpeter- og Krudtfabrikerne give kuns slet Udbytte. Krudtet er alt for nyt til at kunne bruges; det er Aarsagen, hvorfor de Franske tabe i alle Søetrefninger, og det ny Krudt naaer ikke saa langt, som det gamle. Soldater vil det ikke blive got at faae, da Bataillonerne ere svækkede meget deels ved Vintercampagnen, og deels da saa mange ere døde i Lazaretherne, og hvis man ikke ganske kan disponere over Venderarmeen, skal man faae Møie med at udfylde hine Batailloner, især da man har trukket stærke Colonner fra Nord=Sambre= og Maasarmeen til Paris, som der ligge 25 til 30000 M. omkring, og Conventet er nu siunket meget i Folkets Credit; Tropperne ville slaae sig til Borgerne, der næsten alle ere opbragte mod Conventet. Den almindelige Elendighed, den offentlige Beskyttelse, som Conventet lader Agioteurs vederfares, den Vished, at adskillige Deputerede ere enige med de mægtigste Agioteurs, at de fleste have beriget sig paa Nationens Bekostning, ophidseer alle Gemytter; derfor synker Assignaternes Credit, og Departementerne ville ikke mere tage imod samme. Alle indførende Vare maa betales med kling. Mynt, da de udførende Vare ere udtømte. Udskoddene anvende alt, for at beholde Regieringen i deres Hænder, fordi de derved have Midler til at berige sig og ansætte Kreature efter deres Gout. Det som man nu anseer som det mueligste Redningsmiddel er hastig at indføre Constitutionen og en derpaa grundet Regiering; men heri ere og Partier.
Odense Adresse-Contoirs Efterretninger, 1795-05-25
Regensburg, den 15 Maj. Just nu erfarer man, at Churfyrsterne af Maynz, Trier og Cölln, Chursachsen, Würtemberg og Würsburg have erklæret, at de i Henseende til Fredsanliggende ville handle eenstemmig med Keiseren, som Rigets Overhoved, og man smigrer sig med, at det tydske Rige nu snart vil faae Fred med Frankerige under Keiserens Megling.
Odense Adresse-Contoirs Efterretninger, 1795-05-25
London, den 12 Maj. I Underhuset har man bevilget 37500 Pd., som skal betales til de emigterte franske Cleresie, og 4069 Pd. til at oprette et Establissement paa den afrikanske Kyst.
Odense Adresse-Contoirs Efterretninger, 1795-05-25
Sir Frederich Eden er igien kommet her tilbage fra Frankerige. Han naaede ikke det Øjemerke, som han var sendt for, nemlig at faae de fangne Matroser udverlede. Jgaar 8te Dag gjorde Hr. Gratten sit vigtige Andragende i Dublin i Parlamentet, at Kongens romerskkatholske Undersaatter der maatte tillades Sæde i det høie Folkeraad og Statspladser; Debatterne varede i 17 Timer, men Lord Fitzwilliams Plan blev ganske forkastet ved 155 Stemmer mod 84. Man frygtede for Uroligheder deraf, og havde Militairen i Beredskab, men alting gik roligt af. Hvis de Franske ønske Krigens Fortsættelse ligesaa lidet som det engelske Folk, saa bliver der snart Fred. Manufakturerne lide meget, og Fattigdommen blandt den almindelige Mand tager meget til.
Odense Adresse-Contoirs Efterretninger, 1795-05-25
De Franske skulle paa ny have anrettet adskillige Ødelæggelser paa de engelske Besætninger i Afrika. Deres Magt bestod af 6 Krigskibe, hvoriblandt et paa 50 Kan. De have hidtil borttaget henimod 50 engelske og hollandske Skibe. - Hr. Grattan, Chefen for det irlandske Oppositions=Parlement, siger man, skal være omkommen i en Duel; dog behøver det Bekræftelse. Admiral Laferey er d. 9de afseilet med en Fregat til Vestindien. J Roscommon i Jrland have 3000 Mkr. gjort en Opstand, og tvunget Arbeidsfolkene i en Geværfabrik til at forfærdige 800 Piker for dem. Da Dragonerne rykte frem mod dem, anrettede de først adskillige Ødelæggelser; men Oprøret skal dog siden være dæmpet.
Odense Adresse-Contoirs Efterretninger, 1795-05-25
Koffardieflaaden fra Gibraltar og Cadix er ankommen til Plymouth under Linieskibet Frustys Bedækning: Et amerikansk Skib, der er ankommet fra Brest til Plymouth, har bragt den Efterretning, at det er udseilet fra Brest tilligemed en fransk Eskadre af 5 Linieskibe, 5 Fregatter og 3 andre Krigskibe, med en Koffardieflaade af 60 Seil under deres Convoy. Benævnte amerikanske Skib mødte Admiral Waldegraves Eskadre, der strax gjorte Jagt paa den franske Eskadre. De nyeste Efterretninger forsikre, at Waldegrave allerede har taget et fransk Linieskib og 2 Fregatter, og forfulgte de øvrige og Convoyen, 5 Koffardieskibe skulle og allerede være tagne af een af vore Fregatter. Det Rygte vedvarer, at vore Krigskibe have faaet Ordre at opbringe alle neutrale med Levnetsmidler ladte og til Frankerige bestemte Skibe. - De Franske ville ikke udvexle vore Matroser førend Engelland har erkiendt den franske Republik. - Sir Smith har i Vandene ved Cherbourg taget 9 til Brest bestemte Proviantskibe og de 2 bevæbnede Brigantiner, der eskorterede dem. - J Løverdags rykkede 2300 M. af de fra Bremerlehe tilbagekomne Garderegimenter igien ind i Westminster; da Kongen besaae dem ved Greenwich Hospital, gav han hver af dem en halv Krone, talte meget nedladende med endeel af dem og rakte dem Haanden. - Man har søgt at tillægge Prindsen af Wallis en Jndkomst af Kronlandgodserne og Skovene, der vel kuns hidtil aarlig have indbragt 6000 Pd.; men naar de bleve ret forvaltede, kunne vel bringes til 400000 Pd. aarl.; Pitt var derimod, da han meente, at Skovene, for Skibsbygningens Skyld, maatte blive i Kronens Hænder; men han foreslog: "at sætte Kongen i Stand til, aarl. fra d. 10 Oct. 1794 at anvende 65000 Pd. til Prindsen af Wallis Establissement, da Prindsens Gield til April Qvartals Ende var 620 til 630000 Pd. "Hans Forslag gik igiennem. Fra Portsmouth er en Flaade af 400 Koffardieskibe afseilet til Vestindien.
Odense Adresse-Contoirs Efterretninger, 1795-05-25
Nederelven, den 21 Maj. Man har Efterretning, at Traktaten er sluttet imell. de forenede Nederlande og Frankerige, og allene venter paa Conventets Ratification. Betingelserne skulle være følgende: 1) Frankerige erkiender de forenede Nederlande for en uafhængig Republik. 2) Generalitetslandene blive indtil Freden besatte med franske Tropper. 3) Frankerige faaer til Skadesløsholdelse for Krigsomkostningerne 30 Millioner Gylden, som betales i 3 Terminer. 4) De til de Franske Tropper gjorte og endnu giørende Leverancer skulle betales i Assignater til en Summa af 100 Millioner. Samme Efterretninger melde, at Steyes og Rewbell ventedes den 16de til Amsterdam, for følgende Morgen at tiltræde deres Reise til Paris. Frankfurt, den 16 Maj.
Odense Adresse-Contoirs Efterretninger, 1795-05-25
Fra Genua meldes, at Freden skulle være sluttet imellem Spanien og Frankerige, og at Spanien skulle give 18 Mill. Piastre imod at faae sine tabte Lande tilbage.
Odense Adresse-Contoirs Efterretninger, 1795-05-25
J Aachen har været en Tumult. De Franske ville bemægtige sig Kirkernes Sølv, Borgerne bleve opbragte derover, og kom i Haandgemæng med de Franske, men de komtil kort, bleve splittede fra hinanden, og 200 arresterede.
Odense Adresse-Contoirs Efterretninger, 1795-05-25
Feldtmarschal Bender skal have opdaget et Complot, der havde i Sinde, at overlevere Luxemborg i de Franskes Hænder. En Advocat og en Officeer vare deres Anførere, som han strax lod hænge. – J Schweitz er det paa det skarpeste forbudet at udføre Fødevare til Frankerige. - De Franske Assignater tabe nu i Basel 95 pr. Cto. - Efter General Bellegardes Ankomst er der holdt et stort Krigsraad i Feldtmarschal Clairfaits Hovedqvarteer. Det hele Østerrigske Jnfanterie er nu trukket i Leir. - J Rhinegnene har været saa stærk Frost, at foruden mange Frugtet ere ogsaa Viinstokkene frosne. - Prindsen af Conde vil forlegge sit Hovedqvarteer til Mühlhelm i Breisgau.
Odense Adresse-Contoirs Efterretninger, 1795-05-25
Hos Fabrikant v. der Luen i Crefeld skal være bestilt en stor Mængde Oraniefarvede Baand, og han skal allerede have leveret for mere end 100000 Gylden.
Odense Adresse-Contoirs Efterretninger, 1795-05-25
Bryssel, den 11 Maj. Sambre, Maas= og Moselarmeen er i fuld Bevægelse. For Luxemborg staae 30000 M., og ved den venstre Rhinbred ere Tropperne saaledes posterede: Gen. Pichegru staaer i Spidsen af 80000 Md ved Maynz. Fremdeles have de republikansk Generaler endnu 2 Korps d'Armee, som ere posterede fra Maynz indtil Coblenz, og udgiøre 60000 Mand. Siden ere der adskillige Reservekorps, der i Nødsfald skulle udgiøre en anden Linie. Fienderne derimod have en Armee paa 150000 M. fra Maynz indtil Coblenz Belgien har leveret de franske Armeer, siden Landet blev besat af dem, 140000 Stkr. Hornqvæg og en Mængde Faar og andre Dyr, og er endnu ikke befriet fra Leverancer. - Adskillige Detaschementer Cavallerie ere marscherede herfra til det Jnderste i Frankerige.
Odense Adresse-Contoirs Efterretninger, 1795-05-25
Haag, den 16 Maj. Provindsen Holland giør sig megen Umage for at forebygge ved andre Provindsers Penge Understytning et ikke forudseet Tilfælde ved de Franskes Jndmarschering, nemlig Opofrelsen af nogle af deres bedste Landstrøg; men med alt dette, synes man dog at være overbeviist om, at Frankerige vil iblant andet afstaae fra den Prætension, at tage Øerne Walcheren og Syd Beveland i Besiddelse. - Andre Efterretninger sige, at de Franske forlange den største Deel af Provindsen Seeland, nemlig begge benævnte Øer, og det under Forvending af desto sikkrere at besidde Schelden. Maaskee kunne disse Øer, endnu kiøbes for Penge. J vore brabantske Grændsefæstninger sløife de mange Værker, og søge bestandig at forskaffe det franske System mere Indgang. - J Gaar blive nogle Kiellinger forviiste Staden og Landet formedelst oprørisk Snak. - Til Provindsen Grönningens Fornødenhed have Folke=Repræsentanterne der aabnet et Laan af 200000 Gylden.
Odense Adresse-Contoirs Efterretninger, 1795-05-25
Rom, den 2 Maj. Paven har i Forgaars tiltraadt sin Reise til de Pontiniske Moradser. - Marquis von Gallo er udnævnt til Premeir Minister, Statssecretair for det udenlandske Departement, og Minister for Krigs- og Søevæsenet i Venedig i General Actons Sted.
Odense Adresse-Contoirs Efterretninger, 1795-05-25
Fra Jtalien, den 6 Maj. Fra Neapel meldes, at Premierminister General Actor, har nedlagt sin Plads, men foruden sin Løn faaer 4000 Dukater Tillæg, som han efter sin Død kan testamentere til vem han vil. - Det forsikres, at den Toscaniske Gesandt i Paris, Grev Carletti, har Commission fra det Neapolitanske Hof at handle og Freden med Frankerige, og at Underhandlingerne allerede ere begyndte. - Adskillige Korps af den Østerrigsk Sardiniske Armee have faaet Ordre fra Turin, at opbryde med forcerte Marscher, for at udjage Fienden af de Lande, som han har i Besiddelse i Jtalien.
Odense Adresse-Contoirs Efterretninger, 1795-05-25
Den franske Gesandt i Genua, Villars, har fra Frankerige faaet 3 Millioner i Guld og Sølv, der ere bestemte til at betale Korn.
Odense Adresse-Contoirs Efterretninger, 1795-05-25
Thorn, den 16 Maj. At dømme af de Courerer, som hurtig passere igiennem Kønigsberg, maa der være vigtige Stats-Underhandlinger i Verk imellem Hofferne. Fra Berlin er en gaaet til Petersborg; en keis. Garde og 2 preussiske Feldtjægere have taget samme Vei. Fra Petersborg er en Russisk Coureer sendt til Jtalien, og een til Malta. Fra Wilna meldes, at der næsten ugentlig komme Courerer, fra Petersborg, der som snarest tage Veien over Warschau til Wien, og ile derfra igien til Petersborg.
Odense Adresse-Contoirs Efterretninger, 1795-05-25
Wien, den 13 Maj. Grev Sigray, Abbed Martinowitz, Geheime Secretair Heinotzky, den adelige Advocat Szert, Mariay og den aftakkede Cavallerie-Officeer Laskowitz ere som Hoved Anførere for den i Ungarn opdagede Sammenrottelse dømte til at halshugges.
Odense Adresse-Contoirs Efterretninger, 1795-05-25
Skrivelse fra Warschau, den 13 Maj. De Østerrigske Tropper ere rykte frem indtil Gura, 5 Mile herfra. - Efter den 15 h. skulle Russerne gaae i Leir Fra Sydpreussen meldes, at der ved Lenzye skal opslaaes en Leir af 15 preussiske Batallioner og 18 Escadroner først i næste Maaned.
Odense Adresse-Contoirs Efterretninger, 1795-05-25
Stokholm, den 12 Maj. Kongen vil i 6 Uger være fraværende. - General v. Platen skal commandere det Troppekorps, som forsamles i Skaane. - Nu er det afgjort, at den Escadre, som skal foreene sig med den Danske Flaade, skal, ligesom forrige Aar, bestaae af 8 Linieskibe og 5 Fregatter. Viceadmiral Grev Wachtmeister, eller Contreadmiral Pukeskal have Commandoen. - J Skaane vise adskillige Anstalter, at man venter Kronprindsen af Dannemark der, og adskillige Generaler i hans Svite Paris, den 8 Maj.
Odense Adresse-Contoirs Efterretninger, 1795-05-25
J Forgaars er Fuog. Tinville og 15 hans Medskyldige som forhen værende Dommere i Revolutionstribunalet, dømte til Døde, og i Gaar Kl. 11 guillotinerede. -Man forsikrer, at Revolutionstribunal skal afskaffes.
Odense Adresse-Contoirs Efterretninger, 1795-05-25
De elleves Commission har nu afleveret en Beretning over Regieringens ny Jndretningsform. - Velfærdtsudskoddet har paa ny forsikret, at den dyre Tid paa Levnetsmidler snart vil ophøre, og at der er en Mængde Korn ankommen til Havre, Dunkirchen og Ostende. - Om Beleiringen for Luxemborg har man faaet følgende at vide: "Garnisonen bestaaer af 12 Batailloner og 2 Eskadroner. Da Tøeveiret faldt ind, er næsten den heele Under stad bleven oversømmet. 400 Faar, og nogle Jndvaanere ere druknede. Man maatte brænde Træet af de store Magaziner, som ere bygte der siden Krigen, og Bielkerne af de gamle Huuse i Understaden. Træværket paa Bol værkerne og endog Frugttræerne i Haugerne ere allerede opbrændte. Tre flanderske Batailloner ere mistænkte hos Gouverneuren, hvorfor de allene blive brugte til Tieneste i Staden.
Odense Adresse-Contoirs Efterretninger, 1795-05-25
Districterne Chartres og Genville skulle levere 60000 Centner Korn for Paris. - Da Tinville blev ført til Guillotinen, bleve der udøste tusinde Forbandelser over ham, og man hørte raabe: "Skielm, giv mig min Fader igien, min Broder, min Ven, min Kone, min Familie, min Søster, Moder, Børn, Han loe af det altsammen, og følte til ingen Forbrydelse. - De Fangne her ere nu 2152. - En Viinhandler havde under Robespierres Regiering solgt en Flaske Viin for 20 Sous. Han blev dømt til at staae 6 Timer i Gabestokken, og betale 40000 Livres i Straf. Conventet har nu tilintetgjort denne umenneskelige Dom, og Dommernes Forhold skal undersøges.
Odense Adresse-Contoirs Efterretninger, 1795-05-25
Borgerne i Lyon, opbragte over Justitiens Uvirksomhed i Hensigt til deres Slægt og Venners Mordere, have den 4de huj. begivet sig til Fængslerne, og selv skaffet sig Hevn mod de i Fængslet Roaune værende Mordere. Da Fangerne i Huset Rechises hørte, at der trak en stor Mængde Mennesker op, stak de selv Fængselet i Brand, der først blev slukket efter 4 Timer. Magistratens og andres Bestræbelser vare forgieves til at stille Folkets Raserie. De Fanger, der bleve ombragte, ere 60 til 70. - Vernier er nu Præsident i Conventet. - Stoflet og alle Cheferne i hans Armee have underkastet sig Conventet, og lovet inden kort Tid at udlevere deres Artillerie. - Omkring Conventssalen ere nu 8 Kanoner opstillede; tilforn var der kuns 2.
Odense Adresse-Contoirs Efterretninger, 1795-05-25
Man siger, at Sverrig har faaet adskillige Fordeele af Velfærdte udskoddet, fordi det har erkiendt Republiken, og der skulle særdeles Underhandlinger være i Værk om Subsidier - Bourdon er med en Escadre af 6 Linieskibe, nogle Fregatter og adskillige Transportskibe, hvorpaa den vare 5000 Md. Tropper, afseiletfra Brest. - Billand, Collot og Barrere ere nu seilede fra Øen Oleron til Guyana. Billand var ved Jndskibningen nedslagen, Collot rasende, og Barrere munter til at trøste sine Medulykkelige. Ved Hr. L. Petersens Grav den 23 Mai 1795. Jgiennem Qval maa Mennesker Sig kiempe frem til Lysets Bolig. Tit Modgangs Storme - og BesærGiør Livets Ocean uroelig. Kun blege Døds iiskolde Favn, Mod Qvalers Storm er sikker Havn. O! stille, vennehulde Grav, Du Brændse for vor Klodes Smerte, Grumt tumled om paa Livets Hav, Hver Smertes Søn din Ro begierte. Held den, som med blidt Øie kan Her nagfri skue Graven an! Naar Sorger storme paa os ind, Naar Venners Tab vi ømt beklage, Da trøster det vor syge Sind, At skue over Tid og Dage, At Dydens Søn er Himlens Ven, Og Gud os samler hist igien. Merre.
Odense Adresse-Contoirs Efterretninger, 1795-05-25
Avertissements. vor 4 Fierdinger nyskernet og i Majmaaned samlet Smør, strax er at faae tilkiøbs, anviser Bogtrykker Faber paa Adressecomtoiret. - Ligeledes bekiendtgiøres, at hvem der ønskede at kiøbe Favnebrænde i Nærheden af Odense, maa melde sig inden Medio Juni hos Bogtrykker Faber, som har samme i Commission.
Odense Adresse-Contoirs Efterretninger, 1795-05-25
(Da den sædvanlige aarlige Skydning efter Skiven er bestemt til førstkommende Tirsdag den 2den Juni, saa ville de af Borgerskabet, som maatte have Lyst til herudi at tage Deel, behage at møde om Formiddagen Kl. 8 Slet paa Torvet for at udgaae til Skydebanen; hvorhos herved tillige indbydes alle her i Byen boende militaire og civile Embedsmænd, til om mueligt at møde paa Skydebanen ved Skydeselskabets Ankomst, for at blive antegnet forinden Skydningen begynder. Odense den 24 Maj L. M. Bendz.
Odense Adresse-Contoirs Efterretninger, 1795-05-25
Fredagen den 29 Maj. bliver om Eftermiddag en Kl. 3 Slet første 2 Gang stillet til offentlig Auction afgangne Ditlew GuldbecksStervboes Huus, beliggende paa Sortebrodre Torv under Brandforsikrings No. 144, og bestaaer af 5 Fag 1 Etage Muur= og Bindingsværk med tilliggende lidet Gaarsrum; hvilket herved til de Lysthavendes Efterretning bekiendtgiøres. Odense den 25de Mai L. M. Bendz.
Odense Adresse-Contoirs Efterretninger, 1795-05-25
Førstkommende 5te Juni om Formiddagen Kl. 11 Slet bliver holdet d) offentlig Auction i Brobyeværks Kroe til Bortfæstning paa Livstid paa Kongens Anpart Korn-Tiende udi Nørre Brobye, og Jordløse Sogner, som til Odense Hospital og Communitet allernaadigst er henlagt, thi vilde de Lysthavende behagentlig indfinde sig paa Auctionsstedet fornævnte Dag og Tid, hvor Conditionerne vorde fremlagte og nærmere 8te Dage forinden Auctionen kan giennemlæses hos Hospitals-Forstanderen.
Odense Adresse-Contoirs Efterretninger, 1795-05-25
Haa Langensøe Hovedgaard bliver den 6te Junii førstkommende om Formiddagen Kl. 10 Slet foretaget offentlig Auction over en Qvantitet Rug og Havre af god Bonitet, som i større og mindre Partier efter de Conditioner, som paa Auctionsstedet nærmere blive bekiendtgjorte, der herved til Liebhaberes Efterretning bekiendtgiøres, som og at Prøver af Kornet ere at faae til Eftersyn hos Kiøbmand Mortensen og i Hans Excellence Hr. Geheimeraad Baron von Holsteens Gaard i Odense. Langensøe den 23de Mai 1795.
Odense Adresse-Contoirs Efterretninger, 1795-05-25
Skipper Hans Nielsen af Stige agter at afseile til Kiøbenhavn sidst i denne Uge og medtager Fragtgods og Passagerer, hvorom Vedkommende melder sig hos Hr. Kiøbmand Bang eller hos Skipperen selv.
Odense Adresse-Contoirs Efterretninger, 1795-05-25
Ved Kongelig allernaadigst Bevilling af 17de April 1795, Vi, som er bekiendtgjort ved Ober= og Underretterne, indkaldes 3 Gange efter hinanden, i den Altonaer Mercur, den Kiøbenhavnske Berlingske og Fyens Aviser sub poena præclusi et perpetui silentii, med Aar og Dags Varsel alle og enhver som kunne have noget at fordre efter forrige residerende Capellan for Wissenhierg Menighed i Fyen, afgangne Hr. Christian Ludvig Venninghausen, saavel i Henseende til hans egen Gields Forbindtligheder, som hvad der kunne paaligge ham, som Arv sig tiltagende, og at gielde pligtskyldig, at tilsvare efter afg. Madame Anne Sophia Hedevig Ganderup, fød Venninghausen, og hendes forhen afgangne Søster Madame Dorothea Friderica Lorenzen, hvis Efterladenskab hun, i Kraft af et imellem hende og denne hendes Søster oprettede resiproque Testamente, var kommer i Besiddelse af, og med saadanne deres Fordringer, af hvad Navn være kan, at indkomme for Baag Herreds geistlige Skifte=Ret den 15 Junii førstkommende paa Gammellund i Wissenbierg Sogn i Fyen, hvor Skiftesamling da holdes, og ellers efter Behag at melde sig hos underskrevne Provst i Baag Herred, da enhver skal faae den Ret, som Fordringens Natur og Lovmæssighed tillader. Dreslette Præstegaard ved Assens den 22 Mai 1795. J. Jacobsen.
Odense Adresse-Contoirs Efterretninger, 1795-05-25
Sil behagelig Efterretning for samtlige Arvinger efter afdøde Hr. B. Provst Clausen, forhen Sognepræst ved Asperup og BoeslevMenigheder, bliver herved bekiendtgjort, at Boen er af mig som Skifteforvalter registeret og forseglet for paa 30te Dagen førstkommende 9de Juni at tages under nærmere Behandling; Hvilken Bekiendtgiørelse tillige gielder for Sterboens Credi- og Debitorer. Veilbye Præstegaard den 19de Mai 1795. H. Thomsen.
Odense Adresse-Contoirs Efterretninger, 1795-05-25
Formedelst min Kones Svaghed, og anden Forflyttelse, ere vii blevne enige, underhaanden at bortsælge vores eiende og iboende Gaarde No. 36 og 37, beliggende paa Hiørnet af Torvegaden og Strandstrædet paa et nærsom Sted, nu begge samlet, beqvem til Kiøbmandsbrug, Giestgiverie og videre, til hvilket sidste samme for det meste har været brugt til 15 paa 16de Aar. J Gaarden er godt og overflødig Vand, saaog en smuk Frugt og Kiøkkenhave. Gaardens Bygning er 16 Fag til Torvegaden, 22 Fag til Strandstrædet, et Sidehuus 19 Fag, saaog et lidet Halvtag, til egne Heste og Køer. Liebhabere ville behage jo før jo heller at melde sig og akkordere med Christian Müller i Faaborg.
Odense Adresse-Contoirs Efterretninger, 1795-05-25
Skipper Erich Jensen er ankommet til Kiøbenhavn, og agter at afseile til Odense med det første; hvilket bekiendtgiøres for enhver, som ville have noget med ham hertil.
Odense Adresse-Contoirs Efterretninger, 1795-05-25
Den i næstsidste Avis anmeldte Skydning til Skiven paa NB. 2 gode store Lam, bliver saaledes forandret, at den nu holdes 2den Pintzedag, ved Søemosehuset paa Jordbroen, og begynder og Eftermiddagen Kl. 2; Liebhabere af Skyde øvelsen ville have den Godhed at møde bemeldte Tid og Sted. Hans Jørgensen.
Odense Adresse-Contoirs Efterretninger, 1795-05-25
Hvor gode Asparges ere at faae tilkjøbs, anvises fra Adressecomtoiret. Hos mig er underhaanden et got Huus at faae tilkiøbs, bestaaende af 9 Fag i Længden og 5 Fag i Bredden, nylig indrettet til 3 Sæt Huusfolk, og et Stykke Hauge dertil, beliggende frit for sig selv, paa en at de beqvemmeste Steder i Byen. Det faaes enten samlet eller adskilt. Stige den 18de Mai 1795. Erich Nielsen, Smed.
Odense Adresse-Contoirs Efterretninger, 1795-05-25
Hermed følger et Tillæg.) Hæders=Sang, de Franske, for deres udviiste store Troeskab ved Bergens Jldebrand den 20de Jan. 1795, tilegnet. Nihil est præstabilius viro, qvam periculis patriam liberere. Cicito pro Mirona. (Tonen. Schøn istres auf Gottes Welt &c.)